FUNDARSKÝRSLA FYRSTA SKÓLARÁÐSFUNDAR

04.04.17.

FUNDUR SETTUR 14:03

* Stefnt að fundi núverandi 2. og 3. bekkjar vegna skiptingu auðs (útskriftarferðarsjóðs) í maí
* Stefnt að því að auka hraða skólanetsins ásamt því að efla nettengingu vistanna. Ólíklegt að netið verði opnað að fullu. Skólaráðsfulltrúar ætla að tala við Ellu Jónu.
* Allir meðlimir fundarins sammála um aukna notkun álagstöflu kennara.
* Skoðanir um mikilvægi símats nokkuð samhljóma, margir kennarar mjög hlynntir því. Skólinn stefnir hins vegar ekki að útrýmingu lokaprófa (fjölbreytni kryddar víst upp á tilveruna).

Bókalausir áfangar með 60% lokapróf gagnrýndir.

Allir sammála um að efni sem er til prófs ætti að vera aðgengilegt, hvort sem er uppúr bók eða af netinu. Kennarar minnast mögulega á þetta á næsta kennarafundi.

* Vel tekið í hugmynd um möl við Nös til að bæta bílastæðaskort, skólaráðsfulltrúar upplýstir um að búið sé að teikna upp nýtt bílastæðaplan en kostnaður mikill. Ólíklegt að framkvæmdir muni eiga sér stað í bráð. Malarstæði mögulegt milliskref.
* Vel tekið í hugmynd um góðgerðarverkefnaviku á haustönn, gæti orðið skemmtileg viðbót. Stefnt að því að ráðast í það á síðasta skólaráðsfundi þessarar annar (í maí).
* Námsráðgjafi ekki nógu sýnilegur. Erum með sálfræðing á samning ef nemendur þarfnast hjálpar sem þeir komast að í gegnum Grímu.

Spurning að auglýsa Grímu betur svo nemendur geri sér grein fyrir að þeir geti leitað til hennar. Vilji þeir aðstoð sálfræðings greiðir skólinn fyrstu þrjá tímana.

Stefnum að því að setja upp viðtalstíma Grímu á hurðina hjá henni (jafnvel víðar) ásamt því að setja jafnvel plaggöt um skólann svo allir geri sér grein fyrir því hvert þeir geti leitað.

* Vel tekið í hugmynd um eineltisfyrirlestur á haustönn, FOMEL gæti verið þar í fararbroddi og séð um kynningu rétt eins og með ADHD fyrirlesturinn.

FUNDI SLITIÐ 15:20